Una atmosfera pertorbadora

Wonderland, com indica el títol, ens situa a un món meravellós on dotze ballarins representen la mentalitat de remat per mostrar-nos similituds entre el món animal i el dels essers humans. Però, en la coreografia d’Andrea Miller, no tot és tant meravellós doncs l’obra, si bé té un inici engrescador, decau en un llenguatge pla i “déjà vu” en la seva primera part.

Que un espectacle de dansa inauguri el Grec és un fet a aplaudir, com també ho és per la idea de programar una companyia de culta americana perquè això ens permet conèixer què s’està coent a l’altra banda de l’Atlàntic. I en aquest cas és Gallim Dance Company, companyia novaiorquesa, la que s’encarrega d’exhibir el treball d’una de les coreògrafes més reclamades actualment.

Per la seva creació, Andrea Miller, filla de santanderina i de pare jueu-americà, s’ha inspirat en Head On, la instal·lació de l’artista xinès Cai Gou Qiang en la que 99 llops salten i s’estavellen contra una paret de vidre. Sota aquest concepte, la coreògrafa presenta uns personatges primitius que evolucionen en un món influït per idees de l’era atòmica nord-americana. Dotze essers transmuten de la condició d’animal a la d’humà per mostrar-nos com una conducta de remat es transfigura en instints individuals, on la brutalitat i l’egoisme no estan eximits.

L’obra, estrenada el 2010 per a vuit intèrprets, té un ventall de valors, des d’un  llenguatge coreogràfic que ja es percep com un segell propi i al que Miller ha arribat després d’haver treballat tècniques com Graham i Limon, i haver sigut intèrpret de la Barsheva Ensemble d’Ohad Naharin, fins un excel·lent collage musical format per artistes tant dispars com, entre altres, The Chordettes, Chopin, Joanna Newson  i Live, el grup de rock alternatiu del qual escoltem Song of Black Mountain. Entre les qualitats de Wonderland també hi destaca el nivell i personalitat física dels intèrprets, l’excel·lent disseny d’il·luminació, i una escenografia que s’integra molt bé dins l’hàbitat de l’escenari del Grec, on les pedres de la muntanya de Montjuïc embolcallen el remat i  creen una atmosfera pertorbadora.

Galops d’animals es barregen amb sons guturals d’ humans; execucions de fragments de dansa clàssica i contemporània s’entrellacen amb postures i desplaçaments propis de bèsties; imatges primitives donen pas a escenes pròpies de teatre musical i del més pur estil Esther Williams. Dramatúrgia i moviment coreogràfic conviuen en el muntatge, només que si els fragments de ramat creixen en aquest escenari, les escenes de to més teatral i amb dramatúrgia, s’encongeixen pel fet d’exhibir-se en un espai massa obert. Llàstima. 

Montse Otzet. Recomana, 2 juliol 2014. 
______________________________________________________
Navegar a l'extrem més sublim
Wonderland s'inspira en uns llops topant en un pla imaginari. La instal·lació Head on de l'artista Cai Guo Qiang permet que els ballarins arrenquin sent un grup de cavalls que troten lliurement. Més endavant arribarà la topada d'uns éssers amb el que representa el mur. Si es pretenia donar la imatge de massa amorfa, sense capacitat de reacció a la tendència generalitzada, no queda massa ben dibuixat perquè el que destaca de les enèrgiques i elevades coreografies (són notables els salts del cos de ball) és el contrapunt: Sempre hi ha un personatge que s'eleva sobre els altres. No els mana, en tot cas, se'n desentèn. Un desencavalcar-se de la majoria que ja inspirava el Transfoma-T de Toni Mira en la inauguració de la fira de teatre al carrer de Tàrrega de la darrera edició.

Gallim Dance Company treballa una dansa que navega de l'extrem més sublim (amb sonates de piano d'espai sonor i evolucions clàssiques en el moviment) al més farsesc amb la comicitat i la seguretat de mirar al públic fixament fent una gamberrada. El cos de 12 ballarins s'ho passen bé amb aquestes peces més divertides i ho traspassen al públic. Aquest repartiment, de fet, contrasta també en la fragilitat de la ballaina asiàtica i la potència de la de més envergadura que arriba a practicar algun inici de contorsionisme que podia recordar al que Andréane Leclerc va practicar en el Festival Trapezi de Reus. En el moment més clownesc, es respira uns tocs de Marta Carrasco, per fer una altra aproximació vàlida a l'espectador de casa.

La preciositat i el joc i l'energia van donant-se pas ordenadament. Només cap al final es desenvolupen unes escenes més fosques, que probablement volen evocar aquesta societat postnuclear  que viu en l'únic paradís possible, el de la supervivència. És una part que fa patir l'obra perquè el ritme decau i també l'empatia amb el públic. Si l'espai sonor té preciosos fosos d'una música a l'altre, la il·luminació entra per tall. És massa radical i simplista. Sobretot, quan s'aborda la gamma de colors. No fa justícia al bon treball i a l'esforç dels ballarins. La il·luminació es fa notar per dolenta mentre que la música (siguin cançons, riures o sorolls) flueix coherentment amb el moviment.
Jordi Bordes. Recomana, 2 juliol 2014.
______________________________________________________

Bailando con lobos

La esperada coreografía de Andrea Miller decepcionó. Pese a que contiene imágenes bellísimas, momentos logradísimos y secuencias de una gran riqueza coreográfica, además de contar con doce magníficos intérpretes. Wonderland, el espectáculo que anoche inauguró el festival de verano barcelonés no entusiasmo al público. Aplausos correctos y nada más. Los comentarios generales era de “sí, pero..”. “Le sobran veinte minutos” o “le falta corazón”.

El público llenó el teatro Grec de Montjuïc. A pesar que la noche del estreno hay numerosos invitados, también hubo un sector importante de espectadores que había comprado su entrada porque quería conocer el trabajo de la coreógrafa de moda en los círculos de la danza contemporánea de Nueva York. Un público que había entrado al recinto acompañados por la ensordecedora música de silbatos, bocinas y tambores de la manifestación de funcionarios del Ayuntamiento que solicitaban el pago de unos atrasos. La humedad de la noche y los gritos de los manifestantes predisponían al tema de Wonderland: el poder de la manada.

Andrea Miller deja atrás un mundo ingenuo al estilo de Esther Williams para adentrarse en la actuación psíquica y física de una manada humana, formada por individuos egoístas, que actúa como una unidad. Para ello se ha inspirado en la instalación escultórica de Los lobos de Head On del artista chino, Cai Guo-Quiang, que consta de un muro de cristal y 99 réplicas de lobos a tamaño real, que parecen estrellarse contra un muro. Esta impactante visión ha llevado a la autora a crear un baile en que los intérpretes se mueven como animales. Sus cuerpos muestran un movimiento felino y una gran vitalidad. La danza contemporánea se entrelaza con elementos de la danza clásico para desembocar en un caudal de fluido y voluptuoso baile.

El principio de Wonderland es espectacular. Los bailarines, entre sombras, danzan acompañados por el sonido atropellado del correr de una numerosa manada de animales. Un ruidoso galope que se traduce en un enérgico y fértil baile, los intérpretes se agrupan formando figuras escultóricas, de repente la tensión se interrumpe. Suena una música de cabaret y el baile se vuelve inocente y despreocupado. El acertado college musical, que abarca desde pasajes sonoros a música cinematográfica pasando por la música clásica, es el que marca el camino por el que se mueve esta singular manada. Los diferentes cambios de ritmo conllevan cambios en el vocabulario coreográfico, unos cambios que en ocasiones resultan brillantes y en otras planos y aburridos.

A Wonderland le falta pasión para expresar con contundencia el sugestivo tema que plantea: ¿la mentalidad de manada es inherente y potencialmente peligrosa del instinto humano?

Carmen del Val, El País, 2 juliol 2014

Un alegat antimilitarista

L'obertura del Festival Grec 2014 ha estat un alegat antimilitarista de la jove coreògrafa americana Andrea Miller, "Wonderland". Una peça de gran proesa escènica tant a nivell de construcció com de contingut formal, que transita per imatges meravelloses, reptes escènics i camins inexplorats.

El seu original vocabulari no es mou en una sola línia d'investigació, sinó que juxtaposa estils musicals i corporals ben diferents. Semblen anades i vingudes en el temps dancístic en representació de diferents tipus de constrenyiments socials: des de la tècnica clàssica als moviments de discoteca.

També s'esforça en una singular línia d'intensitat dramàtica zigzaguejant, que tant refresca com dificulta l'acumulació de sentit dramàtic més habitual. De la mateixa manera, tergisversa l'ordre habitual dels factors narratius i del joc teatral: aplaudiments com a banda sonora, salutacions enmig de l'espectacle o ballarins que canten de cap per abaix.

Una virtud acusada d'Andrea Miller és la de saber connectar amb el ritme que batega en el cor de cada persona, una pulsió purament humana que trasllada als moviments vibratoris dels ballarins del seu grup, i que arriben amb facilitat a l'espectador. Per moments, diries quen els  intèrprets no es mouen pel linoleum sinó amb el vent que corre davant les pedres de l'amfiteatre del Grec, els seus moviments són més aeris que terrestres.

Però, amb tot, la complexitat s'apodera de Wonderland i el focus d'atenció que va virant es perd moltes vegades entre els diferents intèrprets, de qualitats també molt diferents, i els aplaudiments finals van ser tebis. En sortir a saludar, la patinada de la coreògrafa -elagantíssima en els seus talons de xarol i una llarga faldilla assimètrica- a causa de l'humitat del linòleum, va ser com un resum de la peça: una meravella  relliscosa.
Bàrbara Raubert. Recomana, 2 juliol 2014
______________________________________________________
La cara fosca de la dansa

Wonderland ensenya aviat les seves cartes. Dóna una pista el títol, que té el sentit irònic de la distòpia d'Un món feliç, la novel·la de Huxley.

Una altra la dóna la confessió de la coreògrafa d'haver pres com a punt de partida l'obra Head on de l'artista Cai Guo Qiang, una instal·lació hiperrealista en què un ramat de llops s'estavella contra un mur de vidre en representació de la incapacitat humana per evitar repetir els errors del conjunt social i no deixar-se arrossegar per l'instint de ramat. I és igualment clara la dansa, que combina la perfecció tècnica i la teatralització més juganera per als moments del parc temàtic social (tan fictici com les coreografies aquàtiques d'Esther Williams a Hollywood), però de seguida s'hi imposa un altre moviment més fosc, visceral i fins i tot hostil.

Ni el de Huxley era un món feliç, malgrat el plantejament burocràtic que ho pretenia, ni Wonderland presenta cap país de les meravelles. Acusa la societat actual, si de cas, d'amagar-se darrere de la ficció publicitària. I el plantejament de la peça no queda gaire lluny de la metàfora plantejada per David Lynch a l'inici de Blue velvet, amb unes casetes amb jardí que si primer semblaven llars felices de postaleta al final tan sols dissimulaven la realitat depredadora que la gespa amagava a sota.

Miller ha triat les coreografies aquàtiques de Williams per a la ficció del somni americà que l'obra posa en fallida, i l'escenografia de Jon Bausor tant serveix per al blau juganer de la piscina climatitzada del somni infantil com per al to amenaçador, gèlid i tallant de l'iceberg real adult.

Wonderland és cent per cent Andrea Miller: hi ha l'organicitat, el dinamisme impactant i la personalització tècnica d'Ohad Naharin (Miller es va formar amb ell a la Batsheva), una àmplia riquesa de referències artístiques i, last but not least, el compromís humà i polític d'una dansa que no es conforma a ser contemporània només en les formes. Exigent, però bon inici del Festival Grec.
Joaquim Noguero. La Vanguardia, 3 juliol 2014.

